Υπουργείο Ψηφιακής Διακυβέρνησης

Το Υπουργείο  Ψηφιακής Διακυβέρνησης  συστάθηκε στις 8 Ιουλίου 2019.

Στις αρμοδιότητες του Υπουργείου περιλαμβάνονται τα δίκτυα ηλεκτρονικών επικοινωνιών, το Ελληνικό Κέντρο Διαστήματος και η μείωση της γραφειοκρατίας μέσω της προώθησης της ηλεκτρονικής διακυβέρνησης και δημοκρατίας.

Σημερινός Υπουργός Ψηφιακής Διακυβέρνησης και Τεχνητής Νοημοσύνης στην κυβέρνηση Μητσοτάκη είναι ο Δημήτρης Παπαστεργίου, και Υφυπουργός είναι Χρήστος Δερμεντζόπουλος.

 Αποστολή 
Το Υπουργείο αποτελεί νέα μονάδα δημόσιας διοίκησης η οποία για πρώτη φορά συγκεντρώνει όλες τις δομές πληροφορικής και τηλεπικοινωνιών που σχετίζονται με την παροχή ηλεκτρονικών υπηρεσιών προς τους πολίτες και τον ψηφιακό μετασχηματισμό της χώρας. Σκοπός του υπουργείου είναι πριν από την μετατροπή οποιαδήποτε διαδικασίας σε ψηφιακή αυτή να απλοποιείται προκειμένου να αποφεύγεται η ψηφιοποίηση της γραφειοκρατίας.

Μέχρι την ίδρυση του υπουργείου, η ψηφιακή πολιτική, η ηλεκτρονική διακυβέρνηση και η εξυπηρέτηση του πολίτη βρίσκονταν σε διαφορετικές οργανικές μονάδες. Ταυτόχρονα, διάσπαρτα ήταν και τα κρίσιμα κρατικά πληροφοριακά συστήματα, με αποτέλεσμα τον παράλληλο ή και αντικρουόμενο σχεδιασμό, τα αλληλεπικαλυπτόμενα έργα και εν γένει τη σπατάλη δημοσίου χρήματος.

Το Υπουργείο Ψηφιακής Διακυβέρνησης, ως ενιαία δομή σε επιχειρησιακό επίπεδο, έρχεται να διορθώσει τον κατακερματισμό μονάδων και συστημάτων που επηρεάζει την ποιότητα και το κόστος των παρεχόμενων υπηρεσιών. Σκοπός αυτού του υπουργείου είναι ακριβώς η διαλειτουργικότητα σε όλα τα επίπεδα.

 Διοίκηση Υπουργείου 
 Γενικές Γραμματείες 
 Γενικοί Γραμματείς του Υπουργείου Ψηφιακής Διακυβέρνησης Γενική Γραμματεία Πληροφοριακών Συστημάτων και Ψηφιακής Διακυβέρνησης Δημοσθένης Αναγνωστόπουλος Γενική Γραμματεία Τηλεπικοινωνιών και Ταχυδρομείων Κωνσταντίνος Καράντζαλος

 Εποπτευόμενοι Φορείς 
 Κοινωνία της Πληροφορίας Α.Ε.
 Ελληνικά Ταχυδρομεία
 Ελληνικό Κέντρο Διαστήματος
 Εθνικό Κέντρο Οπτικoακουστικών Μέσων και Επικοινωνίας
 Ηλεκτρονική Διακυβέρνηση Κοινωνικής Ασφάλισης
 Εθνικό Δίκτυο Υποδομών Τεχνολογίας και Έρευνας
 Εθνικό Κέντρο Τεκμηρίωσης και Ηλεκτρονικού Περιεχομένου

 Δραστηριότητες 
 Κυβερνοασφάλεια 
Η Γενική Διεύθυνση Κυβερνοασφάλειας υπάγεται στη Γενική Γραμματεία Τηλεπικοινωνιών & Ταχυδρομείων του υπουργείου και καταρτίζει την Εθνική Στρατηγική Κυβερνοασφάλειας, στην οποία καθορίζονται οι στρατηγικοί στόχοι, οι προτεραιότητες και τα μέτρα πολιτικής και κανονιστικής ρύθμισης, με σκοπό την εξασφάλιση υψηλού επιπέδου ασφάλειας για τα συστήματα τηλεπικοινωνιών και πληροφορικής σε εθνικό επίπεδο. Τον Οκτώβριο του 2019 επί υπουργίας Πιερρακάκη ορίστηκαν οι κρίσιμες υποδομές και υπηρεσίες της χώρας και ο ίδιος καθόρισε συγκεκριμένα πρωτόκολλα πρόληψης και αντιμετώπισης κυβερνοεπιθέσεων για τους Φορείς Εκμετάλλευσης Βασικών Υπηρεσιών (ΦΕΒΥ). Τον Σεπτέμβριο του 2019 αναβάθμισε τη λειτουργία του Ευρωπαϊκού Οργανισμού Κυβερνοασφάλειας (ENISA) στην Ελλάδα. Επιπλέον, το Υπουργείο Ψηφιακής Διακυβέρνησης ανέλαβε την αναβάθμιση, την οργάνωση και τη στελέχωση της Εθνικής Αρχής Κυβερνοασφάλειας. Τέλος, τον Μάρτιο του 2020 υπογράφηκε μνημόνιο συνεργασίας μεταξύ Ελλάδας και Ισραήλ για συνεργασία μεταξύ των δύο χωρών σε σχετικά ζητήματα.

 Τηλεπικοινωνίες – Ταχυδρομεία 
Στρατηγικοί σκοποί για τις τηλεπικοινωνίες και τα ταχυδρομεία είναι η ανάπτυξη ποιοτικών, αξιόπιστων, ασφαλών και ανταγωνιστικών υπηρεσιών, εντός του σύγχρονου ηλεκτρονικού περιβάλλοντος, προς όφελος των πολιτών και ιδίως:
 Η χάραξη ενιαίας αναπτυξιακής πολιτικής
 Η διαμόρφωση και παρακολούθηση εφαρμογών και υπηρεσιών μέσω της ανάπτυξης του τομέα τηλεπικοινωνιών, του διαδικτύου, των νέων τεχνολογιών
 Η εγκατάσταση και λειτουργία σύγχρονων και αποτελεσματικών δικτύων ηλεκτρονικών επικοινωνιών
 Η διασφάλιση της βέλτιστης χρήσης του φάσματος ραδιοσυχνοτήτων, της ανάπτυξης σύγχρονων ασύρματων, κινητών, δορυφορικών υπηρεσιών και υπηρεσιών ευρυεκπομπής
 Η ενίσχυση της επιστημονικής έρευνας και ανάπτυξης καινοτόμων υπηρεσιών, εφαρμογών και εξοπλισμού
 Η χάραξη, εφαρμογή και ανάπτυξη πολιτικής ενός σύγχρονου, απελευθερωμένου και ανταγωνιστικού περιβάλλοντος ταχυδρομικών υπηρεσιών
 Ο χειρισμός θεμάτων και η συνεργασία με εποπτευόμενους φορείς και επιτελικές δομές σε ζητήματα σχεδιασμού και εφαρμογής πολιτικών και δράσεων για την ανάπτυξη δικτύων
 Η παρακολούθηση της Ενιαίας Ψηφιακής Αγοράς σε θέματα ηλεκτρονικών επικοινωνιών, τηλεπικοινωνιών και ταχυδρομείων.

 Ιστορία 
 Διάστημα  Ονομασία 07/07/1994 - 24/05/2004   Υπουργείο Τύπου και Μέσων Μαζικής Ενημέρωσης 27/06/2011 - 25/01/2015  Υπουργείο Διοικητικής Μεταρρύθμισης και Ηλεκτρονικής Διακυβέρνησης04/11/2016 - 07/07/2019 Υπουργείο Ψηφιακής Πολιτικής, Τηλεπικοινωνιών και Ενημέρωσης08/07/2019 - σήμεραΥπουργείο Ψηφιακής Διακυβέρνησης

 Διατελέσαντες υπουργοί 
ΟνοματεπώνυμοΈναρξη ΘητείαςΛήξη ΘητείαςΚυβέρνησηΣχόλιαΚυριάκος Πιερρακάκης9 Ιουλίου 201925 Μαΐου 2023Κυβέρνηση Κυριάκου Μητσοτάκη 2019Σύσταση του Υπουργείου Σωκράτης Κάτσικας25 Μαΐου 202327 Ιουνίου 2023Υπηρεσιακή Κυβέρνηση Ιωάννη Σαρμά 2023Δημήτρης Παπαστεργίου27 Ιουνίου 2023ΣήμεραΚυβέρνηση Κυριάκου Μητσοτάκη 2023

 Δείτε επίσης 
 Γενική Γραμματεία Πληροφοριακών Συστημάτων και Ψηφιακής Διακυβέρνησης
 Gov.gr
 Πληροφοριακό σύστημα TAXISnet
 ΣΥΖΕΥΞΙΣ

 Παραπομπές 

 Εξωτερικοί σύνδεσμοι 


*
Κατηγορία:Νυν υπουργεία της Ελλάδας
Ελλάδα